Flumen Rubrum (Canada)
Vide etiam paginam discretivam: Flumen Rubrum. Flumen Rubrum (Anglice Red River, Francice Rivière Rouge) vel Flumen Rubrum Septentrionale (Red River of the North) est flumen Civitatum Foederatarum et Canadae, circiter 877 chiliometra longum. In confinio Minnesotae et Dacotae Septentrionalis a confluxu duorum fluviorum minorum Bois de Sioux et Otter Tail oritur et ad septentrionem per hoc confinum fluit. Fargo urbs Dacotae Septentrionalis maxima et Grand Forks urbs Minnesotae ad Flumen Rubrum sitae sunt. Postea in Canada per Manitobam provinciam fluit, ubi Vinnipega urbs Manitobae capitalis ad ripam eius iacet, et in lacum Vinnipegam se effundit.